# LĒMUMS

**Rīgā**

|  |  |  |
| --- | --- | --- |
| 16.11.2021. |  | 2-12e/247 |

 **Veselības uzlabošanas klubs "KASKADS"**

Reģistrācijas Nr. 40008057455

kaskads@inbox.lv

mailto:kitija.marhele@gmail.com

**Par izglītības iestādes reģistrēšanu Izglītības iestāžu reģistrā**

Izglītības kvalitātes valsts dienestā saņemts biedrības Veselības uzlabošanas klubs "KASKADS" (turpmāk – biedrība) 2021.gada 11.oktobra iesniegums un dokumenti “Daiļslidošanas sporta skolas “KASKADS”” reģistrācijai Izglītības iestāžu reģistrā (reģistrēts: 2021.gada 14.oktobrī ar Nr.2-11/6969).

2021.gada 11.oktobrī biedrība Veselības uzlabošanas klubs "KASKADS" pieņēma lēmumu: *2. Dibināt Biedrības struktūrvienību – profesionālās ievirzes izglītības iestādi (sporta skolu) “Daiļslidošanas sporta skolas “KASKADS”” (..)* (biedrības Veselības uzlabošanas klubs "KASKADS" 2021.gada 11.oktobra Biedru ārkārtas kopsapulces protokols Nr.1/2021).

Iesniegumam pievienots Valsts ugunsdzēsības un glābšanas dienesta 2021.gada 14.maija atzinums par būvobjekta (*Augšiela 1, Rīga*) atbilstību ugunsdrošības prasībām Nr.22/8-3.9.1/84, kurā norādīts, ka *būvobjekts atbilst būvniecību regulējošo normatīvo aktu ugunsdrošības prasībām*.

Savukārt pievienotajā Veselības inspekcijas 2021.gada 8.maija atzinumā par objekta (būves; *Augšiela 1, Rīga*) gatavību ekspluatācijai Nr.4.5.-7./16378/246 noteikts, ka *Veselības inspekcija piekrīt objekta “Daugavas stadiona ledus halle” Rīgā, Augšiela 1 nodošanai ekspluatācijai*, kas norāda uz atbilstību higiēnas prasībām.

Zemesgrāmatas informācija liecina, ka īpašums *Augšielā 1, Rīgā* ir nodots ekspluatācijā (Būvniecības valsts kontroles biroja 2018.gada 10.maija akts par ēku pieņemšanu ekspluatācijā, 2018.gada 25.maija akts par "Kompresoru ēkas demontāža un konteinera tipa katlu mājas jaunbūve" pieņemšanu ekspluatācijā).

Izglītojošas darbības aizliegšana minētajos dokumentos nav noteikta.

Izglītības iestāžu reģistra atbildīgā amatpersona saskaņā ar Izglītības likuma 24.panta pirmo, trešo daļu, Administratīvā procesa likuma 64.panta pirmo daļu, Ministru kabineta 2015.gada 14.jūlija noteikumu Nr.397 “Izglītības iestāžu un citu Izglītības likumā noteikto institūciju reģistrācijas kārtība” 4.1.apakšpunktu, kā arī saskaņā ar Izglītības kvalitātes valsts dienesta 2021.gada 6.oktobra rīkojumā Nr.1D-05e/300 “Par izglītības iestāžu reģistru klasifikāciju” noteikto

**nolēma**

1. Reģistrēt biedrības struktūrvienību – *“Daiļslidošanas sporta skolu “KASKADS””* kā ievirzes izglītības iestādi (sporta skolu) Izglītības iestāžu reģistrā:

*1.1. juridiskā adrese: Nīcgales iela 51 k-1 - 7, Rīga, LV-1035;*

*1.2. Iestādes izglītības programmu īstenošanas vietas adreses norādītas Valsts izglītības informācijas sistēmā Ministru kabineta noteiktajā kārtībā.*

2. Piešķirt *“Daiļslidošanas sporta skolai “KASKADS””* reģistrācijas **Nr.3371803497.**

3. Saskaņā ar Izglītības likuma 24.panta otro, ceturto daļu, Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” 7.1.apakšpunktu un Ministru kabineta 2015.gada 14.jūlija noteikumu Nr.397 „Izglītības iestāžu un citu Izglītības likumā noteikto institūciju reģistrācijas kārtība” 15.punktu ierakstīt ziņas par *“Daiļslidošanas sporta skolu “KASKADS””* Izglītības iestāžu reģistrā.

4. Vienu šī lēmuma eksemplāru pievienot izglītības iestādes reģistrācijas lietai un vienu paziņot adresātam.

5. Lēmums stājas spēkā **2021.gada 16.novembrī.**

Saskaņā ar Administratīvā procesa likuma 76. un 79.pantu un Ministru kabineta 2013.gada 23.aprīļa noteikumu Nr.225 „Izglītības kvalitātes valsts dienesta nolikums” 16.punktu, šo lēmumu viena mēneša laikā no tā spēkā stāšanās dienas var apstrīdēt Izglītības kvalitātes valsts dienesta vadītājam.

Izglītības iestāžu reģistra atbildīgā amatpersona I.J.Mihailovs

*Lasmane 67367202*